Udruga mladih i studenata SplitMisli

Ruđera Boškovića 32

Split

Oib: 83099401104

Email: splitmisli@gmail.com

Web: www.splitmisli.com

**Izvješće o radu Udruge za 2021.godinu**

U 2021. godini su uspješno izvedeni sljedeći projekti:

* Mala škola osnova matematike
* Splitska kultura među mladima
* SveKuž
* Škola njemačkog jezika
* Njemački u turizmu
* Europa i ja
* Biznis akademija
* Poslovni engleski
* Škola Vizualizacije
* Mreža 2050

**1. Mala škola osnova matematike –** projekt koji se izvodio u dvije etape. Prva, na kojoj su se održavale pripreme za maturu iz matematike (A i B razina) i fizike je bila organizirana u trajanju od mjesec dana (19.4.2021.-21.5.2021.) te je sveukupno izvršeno 36 aktivnosti. U drugoj fazi su se održavale poduke iz matematike i fizike za fakultete te je održano 10 aktivnosti u trajanju od mjesec dana (26.11.2021. -20.12.2021.). Na projektu su sudjelovala 4 člana udruge – Viktorija Dujmović, Ante Grgat, David Živaljić i Toma Galić, koji su svi studenti PMF-a u Splitu.

**2. Splitska kultura među mladima** – projekt koji se održavao na način da se kroz učenje njemačkog jezika mladima približavao Grad Split i mogućnosti koje on nudi. Tako se učilo o najvažnijim splitskim znamenitostima, položaju mladih u gradu. Projekt je trajao nepuna tri mjeseca, a voditelj projekta je bio Nikola Radoš.

**3. SveKuž** – je projekt koji je ove godine financiran iz sredstava Sveučilišta u Splitu i Splitsko-dalmatinske županije te se provodio tri mjeseca – od početka listopada do kraja prosinca. Izvedba projekta je zamišljena i ostvarena na način da smo kao Udruga organizirali 10 online okruglih stolova na kojima smo raspravljali o aktualnim problemima i događanjima u društvu kao što su: javni gradski prijevoz, uvođenje valute Eura u RH, pandemiji COVID-a 19,… Projekt je zamišljen na način da promiče kritičko razmišljanje i civiliziranu raspravu u čemu je uvelike doprinio voditelj Lovre Bralić.

**4. Škola njemačkog jezika** – projekt koji je financiran od strane splitskog Sveučilišta, a izvodio se kroz listopad, studeni i prosinac. Polaznici su mogli birati između dvije razine (A1 i A2) za koje su im članovi Udruge, inače apsolventi njemačkog jezika na FFST-u, Petar Bogić i Nikola Radoš držali poduke. Projekt je zbog pandemije korona virusa u potpunosti održan preko platforme Zoom.

**5. Njemački jezik u turizmu**  - projekt u trajanju od 2 mjeseca koji je financiran od sredstava donacija iz tvrtke Parkovi i nasadi d.o.o. Voditelj i predavač na ovom projektu je bio Petar Bogić koji je sudionicima projekta u 10 predavanja približio korištenje njemačkog jezika u ugostiteljstvu, turizmu, itd. Na kraju je održan ispit znanja koji je uspješno položilo 10 od 15 prijavljenih sudionika.

**6. Europa i ja** – je projekt financiran od sredstava Ministarstva vanjskih i europskih poslova koji je trajao 3 mjeseca (od listopada do prosinca). Projekt je zamišljen na način da kroz kratke razgovore u obliku podcasta saznamo kako žive Hrvati u članicama EU, ali i šire pa smo tako saznali kako se naši sunarodnjaci snalaze u SAD-u, Kanadi, Dubaiju, BiH,… Voditelj projekta je Boško Pavić, izvršna urednica je Ana Bracić, dok je uređivanje videa radio Ante Vuković.

**7. Biznis akademija** – projekt u trajanju od 3 mjeseca (listopad – prosinac), a financiran je od sredstava Grada Splita. Voditeljica projekta je bila Maja Duvnjak, a predavanja je održavao Boško Pavić. Sudionici projekta su na predavanjima slušali o osnovama poslovnih modela, financijskoj održivosti te važnosti biznis plana. Također, osobe koje su pohađale predavanja su kao zadatak za kraj trebali osmisliti projekt te sve razraditi sve pripadne detalje.

**8. Poslovni engleski** – projekt je osmišljen na način da se sudionicima kroz 31 predavanje približi važnost poznavanja engleskog jezika u poslovnom svijetu te je uz to fokus bio i na poznavanju gramatičkih konstrukcija. Voditelj i predavač na projektu financiranom od Sveučilišta u Splitu je bio Nikola Radoš.

**9. Škola vizualizacije** – je projekt financiran od Grada Splita u trajanju od dva mjeseca. Voditelj projekta, Dario Batinić, sudionicima je prenosio znanje na 10 radionica (2 sata svaka). Na njima je bilo govora o tehnologiji, ali i o marketingu kao jednom od najvažnijih svojstava prodavanja proizvoda. Sudionici su učili kako izrađivati promotivne materijale u računalnim programima poput Canve i Adobea.

**10. Mreža 2050** – je projekt na kojem smo partneri udruzi World Youth Alliance Hrvatska. Cilj projekta je saznati više o demografskoj slici Hrvatske i kako je poboljšati. Članica udruge, Maja Duvnjak, je bila zadužena za provedbu anketa i vođenje fokus grupa u Zagrebu.

S poštovanjem,

Toma Galić - predsjednik